google/wiki40b huggingface dataset:
Giovanni Artusi

Liv og virke

Artusi var en lærd geistlig innen trosfellesskapet San Salvatore i Bologna. Han var en dyktig kontrapunktiker, men var musikalsk tilbakeskuende og hele livet trofast mot de musikalske ideene til sin lærer Gioseffo Zarlino, en av de ledende musikkteoretikerne på slutten av 1500-tallet. Vincenzo Galilei angrep Zarlino i verket Dialogo della musica antica e della moderna fra 1581, og Artusi rykket da ut og forsvarte læreren og musikkstilen hans
Den mest kjente episoden i Artusis liv, og en av de mest berømte i musikk-kritikkens historie, utspilte seg mellom 1600 og 1603, da han angrep en ikke-navngitt komponist – som uten tvil var Claudio Monteverdi. I forordet til sin femte madrigalsamling svarte Monteverdi på angrepet med å foreslå at musikken ble delt i to retninger: den gamle renessansestilen som han kalte prima prattica, og den nye barokkstilen, seconda prattica. Prima prattica beskrev han som forgjengernes polyfone ideal fra 1500-tallet karakterisert av streng kontrapunktikk, forberedte dissonanser og jevnbyrdighet mellom stemmene. Seconda prattica var den nye monodiske stilen som vektla sopran- og bass-stemmene og dessuten representerte begynnelsen på en bevisst funksjonell tonalitet.
Det er bare bevart få komposisjoner etter Artusi: en bok med canzonetter for fire stemmer (Venezia, 1598) og en Cantate Domino for åtte stemmer (1599), alle holdt i en konservativ stil.
Fonograf

En fonograf er en maskin for opptak og avspilling av lyd. Først ble det benyttet ark av tinnfolie som ble lagt rundt en sylinder, til å lagre lyden på. Fra 1886 benyttes voksruller av bivoks til lagringsmedium.
Fonografen ble oppfunnet av Thomas Edison i 1877 og solgt kommersielt fra 1890 til 1925. Fonografen ble etterfulgt av grammofonen, oppfunnet i 1888 av Emile Berliner. Det eldste norske lydopptaket på tinnfolie er fra 1879. Opptaket er av en salme sunget av Peder Larsen Dieseth på en fonografdemonstrasjon på Tivoli i Kristiania.
Øystein Rian

Historiesyn

Som forsker og forfatter har Rian utviklet seg fra å være grundig empiriker med vekt på omfattende dokumentasjon til i økende grad å formulere overordnete tolkninger og oversyn. I denne utviklingen har han beveget seg fra en forsiktig tolkning av dansketidens norske samfunnssystem til en mer kritisk og dristig analyse, idet han har lagt større vekt på de negative følgene av tapet av selvstendighet og kirketilhørighet ved utgangen av seinmiddelalderen (1502-37). Dette har han gjort i opposisjon til den dominerende norske historikertradisjonen som etter Rians syn har vært for deterministisk og dermed gitt for lite plass til dynamikken i menneskelige holdninger og handlinger. Blant annet har han da hevdet at nasjonal identitet gjorde seg gjeldende i Norge og andre land i tidlig nytid, mens den dominerende læren i 1980 og 1990-tallet benektet dette. Rians utvikling har fått en treffende karakteristikk i tittelen på festskriftet til ham i 2015: "Den rianske vending". Et konstant trekk ved Rians forfatterskap er hans sterke interesse for aktørene i historien, noe som kommer fram både i hovedverkene, endog fra hans yngre år, og i en lang rekke biografiske artikler. Flertallet av disse finnes i 2. utgave av Norsk biografisk leksikon, bd. 1-10, publisert i årene 1999-2005. 
Øystein Rian er medlem av Det norske vitenskapsakademi, Det Kongelige Norske Videnskabers Selskab, Det kongelige danske Videnskabernes Selskab, Det kongelige danske Selskab for Fædrelandets Historie og Kungliga Samfundet för utgivande av handskrifter rörande Skandinaviens historia. I 1997 fikk han Sverre Steen-prisen for formidling av historie og i 1998 Universitetets i Oslos pris for bidrag til norsk historisk forskning.

Familie

Han er en yngre bror av den tidligere Høyre-politikeren og Tromsø-ordføreren Erlend Rian.
Sokneprest Alfred Andersson-Ryssts fond

Sokneprest Alfred Andersson-Ryssts fond er en norsk litteraturpris som ble innført i 1952 etter en testamentarisk gave fra sokneprest Alfred Andersson-Rysst. Avkastingen fra fondet, det vil si rentene, skal deles ut annethvert år til et lovende yngre nynorsk bokmenneske og annethvert år som stønad for samarbeid mellom Norge og Færøyene eller Norge og Island. Styret i fondet har tre medlemmer som er oppnevnt av litteraturselskapet Det Norske Samlaget.
Aalborg bussterminal

Aalborg bussterminal er en bussterminal i Aalborg sentrum ved John F. Kennedys Plads. Bussterminalen er innrettet i forbindelse med Kennedy Arkaden og ligger nær Aalborg stasjon. Bussterminalen drives av Nordjyllands Trafikselskab og utgjør det trafikale knutepunkt for kollektivtrafikk i Region Nordjylland. Det samlede terminalområde er selvsagt Nordjyllands største med 25.000 – 30.000 påstigninger og avstigninger på en hverdag og en betydelig mengde ankommende og avgående busser og tog. Ventesalen på Aalborg bussterminal besøkes årlig av knapt 2 millioner kunder. I Kennedy Arkaden har Nordjyllands Trafikselselskab kontor og ventesal. Kennedy Arkaden inneholder også et parkeringshus med i alt 350 plasser.
Megasyrphus

Utseende

Den norske arten er en ganske stor (12-14 mm), gul og svart blomsterflue. Den ligner overflatisk mye på et stort eksemplar av slekten Syrphus, derav det latinske navnet. Ansiktet er gult med svarte kinn og en bred, svart midtstripe og lange, lyse hår. Pannen er svart med svarte hår. Antennene er mørke bortsett fra roten av antennebørsten som er gul. Fasettøynene har korte hår. Brystet er metallglinsende med ganske lang, gul behåring. Scutellum er mørkgul med mørke hår. Vingene er glassklare bortsett fra vingemerket som er gulbrunt. Åren R₄₊₅ gjør en bue bakover midt på. Beina er gule bortsett fra baklårene som er svarte. Bakkroppen er svart, det andre leddet har brede, gule sideflekker, leddene 3-6 har gule tverrbånd som gjerne har et innhakk i midten.

Levevis

Disse fluene er knyttet til bar- og blandingsskoger der de flyr i lysninger.
Megasyrphus erraticus flyr fra mai til september og besøker mange slags blomster. Larven lever av bladlus, gjerne på bartrær.

Utbredelse

I tillegg til den arten som lever i Europa finnes det to arter i Øst-Asia og tre i Nord-Amerika.
I Norge finnes Eriozona syrphoides langs kysten til Bergens-området, men den er ikke vanlig.
Austråttleiren

Austråttleiren var en fangeleir som lå på Austrått i Ørland kommune under den annen verdenskrig.

Historie

Fangeleiren ble etablert 7. oktober 1942 da tyskerne ville etablere et forsvar av innløpet til Trondheimsfjorden var Lundahaugen på Ørland utgangspunkt for formålet. Det var Jugoslaviske partisaner som ble brukt som slaver til å bygge opp Austrått fort. Mange omkom under byggingen pga utmattelse og deportasjon. 
Forholdene i leiren var elendige. Det var dårlig med mat og klær.

Fluktforsøkene til Sverige

Mange Jugoslaviske partisaner rømte fra de elendige forholdene ved leiren de jobbet ved. Med heldig kontakt på Austråttgården hos Kåre Nesset klarte de fleste å rømme og komme i sikkerhet. De ble loset over til i sikkerhet inn mot løypa som bragte dem til Serberhytta ved Rødsjøen før de kunne loses i sikkerhet over til Sverige i mai 1943.

Minnestein

Ved Austråttleiren ble det reist en minnestein over de som jobbet og mistet livet der.
Følgende står på minnestein:
350 Jugoslaviske partisaner ble her holdt i tysk krigsfangenskap 1942-45. 65 av dem mistet livet her.
Kombinasjonsmøbler

Kombinasjonsmøbler er møbler med flere funksjoner. Plassmangel er en viktig årsak til å velge slike møbler. Funksjonene som kombineres kan variere, men det mest vanlige er at møbler til å sitte på også har en oppbevaringsfunksjon. Kistestolen er et eksempel.
Molla molla

Utseende

En middelsstor (vingespenn ca. 30 millimeter), ensfarget brun smyger.

Levevis

De aller fleste har larver på gress eller andre enfrøbladete planter.

Utbredelse

Arten er bare kjent fra Brasil (Paraná).
Patrick Wilson

Karriere

Wilson fikk mange rosende kritikker for sin skuespill i HBO mini-serien Angels in America fra 2003. Han fikk både en Golden Globe nominasjon og en Emmy nominasjon for Beste Birolle. Han spilte Joe Pitt, en Mormoner, Republikaner og seksuelt forvirret advokat.
Etter det spilte han i The Alamo i 2004. Det samme året var han med i The Phantom of the Opera. Han spilte der sammen med Gerard Butler og Emmy Rossum. I 2006 var han med i filmen Running with Scissors som Michael Shephard. I 2008 spilte han i Lakeview Terrace som Chris Mattson sammen med Samuel L. Jackson, Kerry Washington og Jay Hernandez.
Wilson spiller Nite Owl II i 2009 filmen Watchmen basert på den prisbelønte tegneserien Watchmen med samme navn. For denne rollen måtte han legge på seg masse fett, etter at han spilte inn scener som den noe slankere Nite Owl II. Filmen inneholdt bl.a Wilson og Malin Åkerman i flere nakenscener sammen.
Farnborough (Hampshire)

Etymologi

Farnborough er nevnt i Domesday Book som ble sammenstilt i 1086. Opprinnelsen til navnet er angelsaksisk, Ferneberga, og første ledd fern, «bregner», + berga, «ås, høyde», det vil si «åsen med bregner». Siste ledd ble siden byttet ut med borough, som har betydningen «bosetning innenfor festningsverk», jf. borg.

Sport

Fotballklubben, Farnborough FC (tidligere kjent som Farnborough Town FC fram til 2007), spiller i National League South.
Formel 1-sesongen 1959

Oppsummering av sesongen

Vanwall-teamet, som året før vant det aller første konstruktørmesterskapet, valgte før 1959-sesongen å trekke seg fra Formel 1. Beslutningen kom visstnok som et resultat av de mange dødsfallene i sporten forrige år, blant andre regjerende mester Mike Hawthorn. Dette etterlot Ferrari som det eneste teamet i mesterskapet som hadde vunnet et løp. Den britiske dominansen skulle imidlertid fortsette med Coopers revolusjonerende biler med bakmonterte motorer. Cooper-bilene ble drevet av en kompakt 2,5 liters Coventry Climax-motor, og med sjåførene Jack Brabham, Stirling Moss og Bruce McLaren vant de fem løp. Ferraris Tony Brooks vant to løp, og et løp ble vunnet av BRM med svenske Jo Bonnier bak rattet.
Tysklands Grand Prix ble for andre gang holdt på den svært raske AVUS-banen, hvor Ferraris Jean Behra omkom under et sportsvognsløp uten tilknytning til F1.
Før det siste løpet på Sebring, som også var det aller første USAs Grand Prix, sto kampen om førermesterskapet mellom Ferraris Tony Brooks og Coopers Stirling Moss og Jack Brabham. Moss måtte bryte og ledelsen i løpet gikk til Brabham. Brabham gikk tom for drivstoff på siste runde men dyttet bilen sin over mållinja til en fjerdeplass. Ettersom Brooks bare klarte en tredjeplass ble Brabham dermed den første australske verdensmesteren, mens Cooper tok konstruktørtittelen.
Alfred Nobel

Tidligere år og utdannelse

Nobel var tredje sønn av Immanuel Nobel (1801–1872) og familien bodde i Stockholm til Alfred var åtte år gammel. Da flyttet familien til St. Petersburg hvor faren hadde startet en våpenfabrikk noen år tidligere.
Han gikk ikke på skole, men fikk privatundervisning av gode lærere og behersket snart fire fremmedspråk (russisk, engelsk, tysk og fransk) og viste store evner i kjemi.
I 1863 flyttet han tilbake til Sverige og begynte å arbeide som kjemiker ved farens verksted i Helenborg. Han videreutviklet sprengstoffet glyserolnitrat (nitroglyserin) og startet industriell produksjon av dette i 1864. I 1867 fikk han patent på en type sprengstoff han ga navnet dynamitt, etter å ha funnet opp dette året før. Denne oppfinnelsen fikk stor betydning for anleggsvirksomhet i mange land og la grunnlaget for Nobels store formue. Den opprinnelige form for dynamitt ble etter hvert erstattet av gelatin-dynamitten, som var sikrere å behandle. Også i denne utvikling spilte Nobel en viktig rolle.

Oppfinner og forretningsmann

Som oppfinner fikk Alfred Nobel 355 patenter.

Testamentet og Nobel-prisene

I 1895 testamenterte Alfred Nobel det meste av sin formue til et fond hvor inntektene skulle nyttes til å dele ut priser til dem som hvert år hadde gjort menneskeheten den største nytte – Nobelprisene. I sitt testamente etterlot Nobel ingen forklaring på hvorfor fredsprisen, i motsetning til de andre Nobelprisene, skulle utdeles av en norsk komité.
Ifølge The Oxford International Encyclopedia of Peace, er fredsprisen den mest prestisjefulle utmerkelsen i verden.
Paranaches

Utseende

En middelsstor, avlang, sylindrisk, mørkbrun trebukk. Antennene er omtrent så lange som kroppen. Pronotum er bredere enn langt, med rundede sider uten tenner. Dekkvingene er jevnbrede, "skuldrene" avrundede, midt på hver sidekant med en skinnende hvit flekk.

Levevis

Disse billene har larver som lever i død ved.

Utbredelse

Arten er kjent fra Nepal og Vietnam.
Forelskelse

Forelskelse er en følelse av stor beundring for, tiltrekning mot eller begjær etter en annen person, enten en av motsatt eller samme kjønn. Forelskelsen kan gi en opplevelse av intens lykke og velvære, og skyldes hormoner som utløser en naturlig rus i kroppen. Alle aldersgrupper kan bli forelsket, men følelsen kan være særlig intens i puberteten. Noen anser forelskelsen som en nødvendig drivkraft for å få og oppdra barn sammen.Når man er forelsket produseres det fenyletylamin i hjernen.
Forelskelsen uttrykker gjerne mer eller mindre overveldende følelser, enten det dreier seg om hemmelige, romantiske kjærlighetsdrømmer, seksuell tiltrekning eller blind lidenskap og forvirrende affekt. Følelsen likner derfor mer på forbigående galskap enn på fornuftsbasert eller selvoppofrende kjærlighet og vennskap, der det er vanlig med hengivende omsorg, medfølelse og trofasthet.

Historikk

Opp gjennom historien er det en rekke fortellinger om sterke forelskelser og de handlingene som følelsene har utløst, ikke minst i Bibelen. Offentlige kjærlighetshistorier er ellers godt stoff for den moderne kjendis- og skandalepressen. Et kjent eksempel er britiske kong Edvard VIIIs forelskelse i den fraskilte Wallis Simpson som førte til at kongen abdiserte i 1936.
Absolutt flertall

Absolutt flertall er en variant av kvalifisert flertall der en forutsetter at et flertall av alle de stemmeberettigede i en sak avgir sammenfallende stemmer ved en avstemning. Absolutt flertall skiller seg fra prinsippene alminnelig flertall (flertall av de avgitte stemmer) og simpelt flertall (forslaget med flest stemmer vinner).
Krav om absolutt flertall brukes i flere land i forbindelse med oppnevning av regjering eller mistillit. I Sverige og Portugal må et absolutt flertall stemme mot et forslag til ny regjering for å stoppe det, mens Tyskland, Polen, Spania og Ungarn er land der regjeringen må ha absolutt flertall for å tiltre. (Investitur.) I Norge er det stemmeplikt i Stortinget, så alminnelig flertall og absolutt flertall blir i realiteten det samme.
Krav om absolutt flertall kan forekomme i forsamlinger når det er snakk om vedtektsendringer, og vil eksempelvis kunne hindre at det foretas kupp i en forsamling der et stort antall representanter er midlertidig fraværende.
Absolutt flertall kan være en moderat og nyttig form for kvalifisert flertall i forsamlinger der alle stemmeberettigede møter eller bør møte. En av ulempene ved krav om "absolutt flertall" ved folkeavstemninger er at ikke avgitte stemmer i praksis tilfaller mindretallet. Samtidig kan absolutt flertall også vurderes som et mindre strengt krav til kvalifisert flertall enn for eksempel krav om 2/3 eller 3/4 flertall.
Zizina

Utseende

Ganske små blåvinger (vingespenn 20-25 millimeter) uten stjerter på bakvingen. Hannenes overside er blå med brunlig ytterkant. Undersiden er lysgrå med svarte flekker.

Levevis

Larvene lever på planter i erteblomstfamilien (i vid forstand), inkludert dyrkede arter som soyabønner og bønner.

Utbredelse

Artene er utbredt i tropisk Afrika, Sørøst-Asia og Australia.
Les Andelys

Geografi

Byen ligger 85 km nordvest for Paris og 35 km sørøst for Rouen ved Seine. Le Petit Andely ligger på bredden av Seine, ved innløpet av to mindre elver Rangering Le Grand og Le Gambon. Begge elvene flyter side ved side i nordlig retning i en liten dal gjennom kupert landskap. I denne dalen går Le Grand Andely, gjennom en større del av byen, samt en stor boulevard som har vokst sammen. Derav navnet Les Andelys i flertall.

Historie

Vinteren 852-853 overvintret Godfred Haraldsson, sønn til den danske småkongen Harald Klakk, her på en øy i Seine og ble beleiret av kong Karl den skallede.
På en steinete utstikker i Seine fikk kong Rikard Løvehjerte bygd festningen Château-Gaillard. Kongen ga ordre om at festningen måtte reises i løpet av mindre enn 12 måneder i 1197 og 1198. Den franske kongen Filip II August av Frankrike skal ha skryt at «om dens murer er gjort av jern skal jeg likevel ta den!» og det likelydende svaret fra Rikard var «om disse murene var gjort av smør skal jeg likevel holde den!». Rikard døde i 1199, og franskekongen erobret festningen først i 1203 av Rikards etterfølger etter en lengre tids beleiring.

Severdigheter

Château-Gaillard, en middelalderfestning, er lokalisert i Les Andelys.
Judo under Asialekene 1998

Judo under Asialekene 1998. Judo var en av flere grener under de trettende Asialekene som ble arrangert i Bangkok i Thailand i perioden 2. til 16. oktober 1998. Det var fjerde gangen judo var på programmet under Asialekene. Det var åtte vektklasser for menn og åtte for damer. Japan ble beste nasjon med fem gullmedaljer foran Sør-Korea  og  Kina med tre  hver.
BLNO 2001/02

BLNO 2001/02 var det øverste nivået i norsk basketball for menn 2001/02-sesongen. Oslo Kings vant ligaen foran Asker Aliens og Ulriken Eagles.
Mona Pahle Bjerke

Faglig bakgrunn

Bjerke tok hovedfag i kunsthistorie ved Universitetet i Oslo våren 2003 med en oppgave om malerisk og fotografisk representajon i Gerhard Richters abstrakte malerier fra 1999.

Familiebakgrunn

Mona Pahle Bjerke er barnebarn av riksmålsforfatteren og samfunnsdebattanten André Bjerke (1918–1985).

Kunstkritiker

Mona Pahle Bjerke har arbeidet som kunstanmelder i NRK. Hun har hatt egne spalter i radioprogrammet Studio 2 der hun har testet egne teorier i møte med eksperter.  
Mona Pahle Bjerke har ved flere anledninger markert seg som en frittalende kunstkritiker. Hun sa at hun var «flau, sint og krenket» av  dronning Sonjas utstilling på KODE i Bergen i 2017. I 2015 markerte hun seg ved å kalle Ståle Stenslies og Barbora Kysilkovas prosjekt »Nasjonens mødre», som omfattet tre oljemalerier av Erna Solberg, Siv Jensen og Ine Eriksen Søreide som døde martyrer, for «usmakelige, og teknisk og idemessig svake». 
I 2011 fikk Pahle Bjerke arbeidsstipend fra kritikerlaget for å «øke sin kompetanse innen designhistorie og -teori».
Mona Pahle Bjerke delte i 2019 ut kunstkritikerprisen til utstillingen «Munchmuseet i bevegelse».
Anne Mette & Phonic Four

CD

Haldenrock 1965-2001. 36 år med rock og pop (Samlealbum). Eldorado Records - ER002. (Spor 2: What Kind Of Fool Am I).
Britisk mesterskap i friidrett 2018

Britisk mesterskap i friidrett 2018 ble arrangert fra 30. juni til 1. juli 2018, på Alexander Stadium i Birmingham i England.
Astynoscelis

Utseende

En ganske liten (ca. 9 millimeter), slank, matt brun trebukk. Antennene er lange og kraftige. Pronotum er tønneformet uten pigger på sidene. Dekkvingene er parallellsidige med rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Øst-Asia (Sibir, Korea, Kina, Japan, Taiwan).
Beryll

Beryll, Be₃Al₂(SiO₃)₆, er et mineral av berylliumaluminiumsilikat. Edelstenene smaragd og akvamarin er de to viktigste edelstensvariantene av beryll. Beryll anvendes også for å framstille beryllium, et lettmetall som er vanlig til legering, særskilt innen flytilvirkning.
Beryll forekommer i pegmatitt, granitt, glimmerskifer og tennmalm sammen med topas. Den har en hardhetsgrad av 7.5-8. Bildet viser smaragdkrystaller i moderstein.

Anvendelse

Massiv beryll brukes som malm til utvinning av lettmetallet beryllium. Beryll brukes også som smykkesten.
Draugenfeltet

Draugenfeltet er et olje- og gassfelt på Haltenbanken i den norske sektoren av Norskehavet, omtrent 150 km nord for Kristiansund. Feltet er bygget ut med en betongplattform. Feltet ble funnet i 1984. Norske Shell var operatør for feltet inntil 30. november 2018 da operatøransvaret ble overtatt av Okea. Utvinningen startet i oktober 1993, og Draugen ble dermed det første produserende oljefelt nord for Stad.
Plattformen står på ca. 250 meters vanndyp, på toppen av et betongskaft. Den produserte oljen blir lagret i syv lagerceller i bunnen av betongskaftet. Råolje blir lastet via en flytende lastebøye, ca. tre kilometer øst for selve plattformen.
Kristiansund er base og driftsby for Draugen.
Rettighetshavere er OKEA 44,56 prosent, Petoro 47,88 prosent og Neptune Energy 7,56 prosent (per 2018).
Duramold

Duramold er et komposittmateriale utviklet av Virginius E. Clark. Det består av bjerkefinér som impregneres med fenolharpiks, for eksempel Haskelite, og laminert sammen i en form under en temperatur på 138 °C og høyt trykk for bruk som et lett konstruksjonsmateriale. tilsvarende kryssfinér. Duramold og andre lette komposittmaterialer ble vurdert som kritisk i perioder med vesentlig mangel på andre materialer under andre verdenskrig og erstattet materialer det var knapphet på, som aluminiumslegeringer og stål.
Materialet har flere fordeler over metall i styrke, konstruksjonsteknikk og vekt. En sylinder laget av Duramold er 80 % sterkere enn en sylinder som er laget av aluminium. Det er over 17 varianter av Duramold, laget ved hjelp av ulike mengder av bjørk eller poppel. Duramold-prosessen ble også brukt til å lage radarkupler for fly samt raketter.
Fairchild Aircraft Corporation patenterte prosessen, konstruerte og bygde AT-21, som det første flyet som ble bygget med Duramold-prosessen. Flere fly brukte Duramold i deler av konstruksjonen, men den største fly bygget med prosessen var Hughes Hercules H-4, som ble nesten helt bygget med Duramold. Hughes hadde kjøpt rettighetene til prosessen for denne bruk.
Duramold og Haskelite-prosessen ble først utviklet i 1937, etterfulgt av Gene Vidals Weldwood og senere Aeromold-prosessen produsert av Timm Aircraft Company. Aeromold-prosessen er forskjellig ved at den er bakt ved lavere temperatur, 38 °C ved klipping og forming, og 82 °C når seksjonene føres sammen.
Mototri Contal

Mototri Contal var en fransk bil produsert fra 1907 til 1908. Deres biler var mer forseggjort enn de fleste tre-hjuls biler i sin tid, det den gang  berømte Roi-des-Belges karosseri var blant de dyrere modeller; selskapet produserte også  trehjulsbiler. Kanskje den største begivenhet firmaets historie var da det stilte med en av sine tre-hjulinger i Peking - Parisløpet 1907. Bilen ble kjørt av av Auguste Pons, men måte bryte løpet etter kort tid
Den kvite hjorten

Den kvite hjorten er et musikkalbum med Tindra, utgitt i 2009.